Rahmania Astrini

Rahmania Astrini Purwono (rèmbi' 4 Juli 2001) panèka sala sèttong panyanyè-panolès laghu Inḍonèsia. Astri molaè karèr mosighâ è taon 2017 kalabân makalowar laghu pertamana sè ajuḍul, "Towa Abhâreng." Salanjhâng karèr, Astri ampon narèma ḍuwâ' Inḍonèsian Music Awards ghâbây Artis Solo Soul/R&B Lakè'/Binè' Sè Palèng Bhâghus è taon 2018 bân 2021 .

 Carèta Oḍi' ban Panḍiḍighân Awwâl 
Astri rèmbi' kalabân nyama Rahmania Astrini Purwono è tangghâl 4 Juli 2001, è Northampton, Massachusetts, Amèrika Serikat . Astri panèka ana’ bungso ḍâri tello’ satarètanan ḍâri Urip Purwono sareng Febina Bartania (Nyanya). Astri anḍi' tarètan lakè' sè lebbi towa'an, Raden Otto Ajiputra Purwono, bân tarètan binè' sè lebbi towa'an, Rr. Putri Amaristya Purwono. Astri rèmbi' ḍâri kalowarghâ moslèm. Kasennenganna Astri ka mosik ampon bâḍâ molaè ghi’ kènè’. È bâkto ghi' kènè', embu'un perna èjhulughi "juwara è roma" polana è sabbhân acara kalowarghâ sè rajâ embu'un ghâpanèka serrèng èsoro anyanyè, namong ta' poron polana toḍus. ḍâ'buḍina, Astri coma bisa nangès tapè bilâ mole ka romana bângal anyanyè. Astri molaè ghu-ongghu ajhârbhâ'aghi bhâkatta bâkto ghi' kellas 5 SD. Astri serrèng noro' è pan-bârâmpan lomba nyanyèyan, sala sèttongnga èngghi panèka Olimpiade Seni Bhâsa Inḍonèsia 2012 bân mennang juwara 2 è kategori nyanyèan solo. Salaèn anyanyè, Astri jhughân ajhâr amaèn pakakas mosik. Astri ngala' pangajhârân piano ḍâri SD kantos SMA. Astri ampon ajhâr amaèn ghitar molaè taon 2016. Minat èpon ḍâ' ghitar èmolaè ḍâri pacarra sè bâkto jârèya, Adikara Fardy. Astri ajhâr è:

 SD–SMP: Pribadi Bilingual Boarding School Bânḍung (2007-2016)
 Jurusân IPS, SMA Negeri 5 Bânḍung (2016-2019)
 S-1 Èlmo Komunikasi, Univèrsitas Bina Nusantara (2019–sekarang)[4]

 Lako 
Molaè, Astri èkennal lèbât mèḍia sosial polana serrèng ngèbâ piḍiu cover laghu è Instagram bân YouTube . È taon 2017, Astri maso' ḍâ' industri mosik, noro' parosaha'an rekkaman Warner Music Inḍonèsia bân makalowar laghu pertamana sè ajuḍul "Towa Abhâreng" è tangghâl 24 Nopèmber 2017. Bhârkat laghu panèka, Astri ènominasiyaghi ghâbây pangarghâ'ân mosik bhâsa Malaju, Anugerah Planèt Muzik 2018 ghâbây katègori Artis Anyar.

 Sombher